open-index/open-wikipedia-markdown huggingface dataset:
Intriga (mene)

**Intriga** ( – „klaidinu“) teatre – dinaminė įvykių schema teatro pjesėje; rečiau – kituose meno žanruose. Intriga skatina dramatizmą, proceso vyksmą ir eigą.

Akcentuojant intrigos liniją ir menkinant charakterių atskleidimą, tai gali sumažinti realizmo ir faktinės situacijos suvokimą kaip yra, pavyzdžiui, O. E. Skribo intrigos komedija.

Literatūroje intriga sukausto skaitytojo dėmesį, kadangi atidžiau sekama įvykių plėtotė, o tai ragina neatsitraukti nuo skaitomo teksto.

Kine ir įvairiuose filmuose intriga pagyvina veiksmą. Nuotykių filmuose intriga vaidina bene svarbiausią vaidmenį, dokumentikoje jos yra mažiausiai.

## Taip pat skaitykite
* Intriga
Omerta

**Omerta**, *tylėjimo įstatymas* – Sicilijos mafijos garbės kodekso norma, draudžianti bet kokį bendradarbiavimą su teisėsaugos struktūromis.

Yra žinomi atvejai, kai po pasikėsinimo į gyvybę išgyvenęs gangsteris atsisakydavo policijai identifikuoti į jį besikėsinusius priešus, net jei juos pažino. Garsiausias toks atvejis – *[[Vito Genovese]]* nurodymu pašautas mafijos bosas *[[Frank Costello]]* išgyveno ir vėliau teisme atsisakė liudyti prieš pasikėsinimą įvykdžiusį *[[Vincent Gigante]]*, ne tik jo „nepažindamas“, bet ir teigdamas, kad neturi supratimo kas ir kodėl galėjo norėti jo mirties. *Gigante* buvo išteisintas, o *Costello*, bijodamas pakartotinio pasikėsinimo, pasitraukė iš šeimos boso posto.

Mafijoje omertos sulaužymas baudžiamas mirtimi.

## Istorija
XX a. 9-10 dešimtmečiuose JAV mafijoje omertos įstatymas pamažu prarado svarbą, vis daugiau įvairaus rango gangsterių siekdami sumažinti bausmės laiką bendradarbiaudavo su FTB ir policija, taip sukurdami tolimesnius precedentus. Kulminacija buvo liudyti sutikęs *[[Bonanno]]* šeimos bosas *[[Joe Massino]]*.

Sicilijoje omertos sulaužymai vis dar yra retos išimtys. Skirtingai nei JAV, čia yra įprasta už šį prasižengimą mirtimi bausti dar ir prasikaltusiojo gimines.

## Nuorodos ir šaltiniai
* Selwyn Raab. Five Families. ISBN 0-312-30094-8
Konspiracija

**Konspiracija** () – slapta veiklos ar veiksmo atlikimo forma, siekiant, kad kiti asmenys nesužinotų apie kokius nors dalykus, ir dėl to imantis ypatingų atsargumo ir saugumo priemonių.

Dar kitaip konspiracija yra slapta (politinė, ekonominė, socialinė ir kt.) veikla, pasireiškianti bendradarbiavimu su slaptosiomis organizacijomis ar jiems artimais subjektais, kai yra siekiama ką nors sužlugdyti ar kaip nors pakenkti.

Konspiracija gali būti kaip pogrindinė veikla ar jos epizodas. Konspiracijos metu naudojamos konspiracinės priemonės, konspiraciniai butai, susitariama dėl slaptų ženklų ir jų reikšmių.

„Konspiracinis butas“ yra naudojamas tiek teroristų, tiek meilužių, tiek ir slaptųjų tarnybų veiklos atveju.

## Taip pat skaitykite
* Slaptasis agentas
* Agentas
* Žvalgas 
* Kolaborantas.
Kazys Kiaulakis

**Kazys Kiaulakis** (g. 1959 m. liepos 5 d. Girininkuose, Klaipėdos rajonas) – inžinierius, Lietuvos ir Vilkaviškio rajono savivaldybės politinis bei visuomenės veikėjas.

## Biografija
1966–1970 m. mokėsi Girininkų pradžios mokykloje, 1970–1974 m. – Vėžaičių aštuonmetėje mokykloje, 1974–1977 m. – Gargždų 2–oje vidurinėje mokykloje. 1982 m. baigė Vilniaus inžinerinį statybos institutą, inžinierius-statybininkas.

1982–1984 m. Alytaus Statybos tresto darbų vykdytojas, Vilkaviškio Statybos valdybos meistras, 1984–1987 m. darbų vykdytojas, vyr. darbų vykdytojas, 1987–1992 m. valdybos viršininkas. 1992–2011 m. UAB „Vilkasta“ generalinis direktorius, valdybos pirmininkas.

2013–2019 m. Vilkaviškio rajono savivaldybės mero pavaduotojas.

1995–2019 m. Vilkaviškio rajono savivaldybės tarybos narys. 2000–2003 m. valdybos narys, Statybos komiteto pirmininkas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Vilkaviškio rajono skyriaus narys.

Vilkaviškio Rotary klubo narys. Sutuoktinė Rūta, vaikai Artūras, Arvydas.

## Šaltiniai
Fritz Walter stadionas

**Fritz Walter stadionas** (1920–1985 m. ***Becenbergo stadionas***) – futbolo stadionas Kaizerslauterne (Vokietija), ant Becenbergo kalno. Savo namų rungtynes stadione žaidžia futbolo klubas 1. FC Kaiserslautern. Stadiono talpa – 49 780 žiūrovų. Pavadintas 1954 m. pasaulio futbolo čempionų rinktinės kapitono Frico Valterio (1920–2002) vardu. 

## Istorija

Atidarytas 1920 m. gegužės 13 d. rungtynėmis tarp FV Kaiserslautern ir Pfalz Ludwigshafen komandų, kurias 2–0 laimėjo svečiai. 1985 m. pervadintas Fritz Walter garbei. Iki rekonstrukcijos (baigtos 2005 m.) stadione buvo 46 600 vietų, iš jų 18 600 vietų buvo stovimos. 2006 m. stadione buvo sužaistos penkerios XVIII pasaulio futbolo čempionato rungtynes.

## Nuorodos

* Stadiono informacija
Counterman

**Counterman**, **CM** (žarg.) Vakarų spec. tarnybų užverbuotas svetimos valstybės tarnautojas, „perverbuotas“ asmuo.

Asmuo CM vadinamas nepriklausomai nuo to, kar perverbavimo metu jis jau buvo nutraukęs veiklą su spec. tarnybomis ar ir toliau dirba ankstesniesiems „užsakovams“.

Jei asmuo tuo pat metu dirba abiejų pusių (valstybių, kitų organizacijų) spec. tarnyboms (dvigubas agentas), *Counterman* imasi didesnės asmeninės rizikos.

Tarnybinių paslapčių išdavimas iš ankstesniosios „darbovietės“ netgi ir su ja nebendradarbiaujant ar jai nutraukus veiklą gali būti pavojingas ir problemiškas. Todėl CM dirba itin slaptai, naudoja konspiracines priemones arba yra labai gerai saugomi, jiems netgi suteikiama nauja tapatybė kaip, pvz., buvo Werner Stiller atveju, kai jis iš VFR Valstybės saugumo ministerijos Hauptverwaltung Aufklärung perėjo dirbti CIA.

Der Counterman taip pat yra vad. informatorius; šis taip pat dirba slaptai, tačiau CM yra jau anksčiau dirbęs svetimoms spec. tarnyboms.
Informologija

**Informologija** – mokslas apie informacijos vadybą, profesionalų informacinių procesų, technologijų organizacijose (pvz., specialiose informacijos struktūrose) valdymą, jų kūrimą, informacinių sistemų diegimą ir eksploatavimą, informacijos visuomenei pateikimą, jos formavimą ir realizavimą, informacijos politiką.

Informologijos specialistas vadinamas informologu.

Lietuvoje informologijos specialybė yra Vilniaus universiteto Komunikacijos fakultete kaip bakalauro studijų programa.
Informologijos studijų programos tikslas – rengti plataus profilio informacijos vadybininkus, sugebančius profesionaliai valdyti informacinius procesus įvairiose institucijose ir specialiose informacijos struktūrose, kurti, diegti ir eksploatuoti informacines sistemas, pateikti informaciją visuomenei, formuoti ir realizuoti informacijos politiką.
## Nuorodos

VU KF studentų tinklalapis
Jonas Meškauskas

**Jonas Meškauskas** (1947 m. birželio 25 d. Gruzdiškėje, Raseinių raj. – 2010 m. gruodžio 1 d. Vilkaviškio raj.) – pedagogas, Lietuvos ir Vilkaviškio rajono politinis bei visuomenės veikėjas.

## Biografija

1965 m. baigė Raseinių 1-ąją vidurinę mokyklą. 1975 m. baigė Kauno kūno kultūros institutą, kūno kultūros mokytojas.

1995–2004 m. Vilkaviškio rajono Sūdavos vidurinės mokyklos direktorius. Nuo 2004 m. Vilkaviškio rajono savivaldybės mero pavaduotojas.

2001 m. Lietuvos socialdemokratų partijos Vilkaviškio rajono skyriaus narys, 2005 m. LSDP Vilkaviškio skyriaus pirmininko pavaduotojas.

2003–2007 m. ir nuo 2007 m. Vilkaviškio rajono savivaldybės tarybos narys.

Išsiskyręs, vaikai Eglė, Žilvinas.

2010 m. gruodžio 1 d. žuvo autoavarijoje, įvykusioje netoli Vilkaviškio.

## Nuorodos
* Vilkaviškio rajono savivaldybės taryba 2003 - 2007 m.;
* Vilkaviškio rajono savivaldybės taryba 2007 - 2011 m..

## Išnašos
Žemutinės Saksonijos stadionas

**Žemutinės Saksonijos stadionas** () – futbolo stadionas Hanoveryje, Žemutinėje Saksonijoje, Vokietijoje. SV Hannover 96 klubo namų arena.

## Istotija

Stadionas atidarytas 1954 m. rugsėjo 26 d., nuo 1959 m. čia žaidžia SV Hannover 96 klubas. Stadione vyko 1974 m. pasaulio futbolo čempionatas (4 rungtynės), 1988 m. Europos futbolo čempionatas (2 rungtynės), 2005 m. FIFA konfederacijų taurė (3 rungtynės), 2006 m. pasaulio futbolo čempionatas (5 rungtynės).

Nuo 2003 m. kovo iki 2004 m. gruodžio mėnesio vyko stadiono rekonstrukcijos darbai. Stoge buvo sumontuotas apšvietimas iš 150 lempų (kiekviena skleidžia 1500 liuksų šviesą). Stadione sumontuotos 2 spalvotos švieslentės, kurių kiekvienos ekranas yra 41 m² ploto. 26 400 W, 66 garsiakalbių garso sistema užtikrina puikius garso efektus. Po rekonstrukcijos stadionas gali talpinti 49 000 žiūrovų.

## Nuorodos

* Oficiali svetainė
Stroma

**Stroma** vadinama chloroplasto centrinė dalis, apgaubta dvigubos chloroplasto membranos. Stroma – tai daugybę fermentų turintis tirpalas. Stromoje anglies dioksidas redukuojamas iki organinių medžiagų. Šios sudėtingos cheminės reakcijos bendrai vadinamos Kalvino ciklu.
Dvilapė medutė

**Dvilapė medutė** (*Maianthemum bifolium*) – pelžiedinių (Ruscaceae) šeimos augalas su šliaužiančiu šakniastiebiu ir dvilapiu stiebu. Žiedai sukrauti viršūninėse kekėse. Žydi gegužės – birželio mėn. Vaisius – uoga.
Kregždūnė

**Kregždūnė** (*Vincetoxicum*) – stepukinių (*Apocynaceae*) šeimos augalų gentis.

Lietuvoje dvi rūšys:
* Šlakinė kregždūnė (*Vincetoxicum hirundinaria*). Apyretis, nuodingas augalas.
* Geltonoji kregždūnė (*Vincetoxicum luteum*). Auga sodybose. Lietuvoje labai reta rūšis.
Vladimiras Parfionovas

**Vladimiras Parfionovas** (g. 1957 m. gegužės 26 d.) – pedagogas, istorikas, Lietuvos ir Vilkaviškio rajono politinis veikėjas.

## Biografija
1979 m. baigė Vilniaus valstybinį pedagoginį institutą.

1979–1985 m. Bartninkų vidurinės mokyklos istorijos ir kūno kultūros mokytojas, 1985–1992 m. Virbalio vidurinės mokyklos mokytojas. 1992–2002 m. Vilkaviškio rajono savivaldybės administracijos Virbalio seniūnijos seniūnas.

1987–1992 m. Virbalio tarybos deputatas, 1992 m. Virbalio miesto meras, 1995 m. kovo-liepos mėn., 1997 m., 2003–2007 m. Vilkaviškio rajono savivaldybės tarybos narys. Nuo 2008 m. Virbalio vidurinės mokyklos istorijos mokytojas.

Nuo 1989 m. Lietuvos socialdemokratų partijos Vilkaviškio rajono skyriaus narys, 1993–1999 m. LSDP tarybos narys, 2001–2003 m. skyriaus pirmininko pavaduotojas ir iždininkas, 1999–2003 m. LSDP Etikos ir procedūrų komisijos narys.

## Šaltiniai
Futbolo Asociacija

**Futbolo Asociacija** (; santr. *FA*) – Anglijos futbolą kontroliuojanti institucija. Tai pati seniausia futbolo asociacija pasaulyje, įkurta 1863 m. ir suformulavusi šiuolaikinio futbolo taisykles. Organizacija priklauso UEFA ir FIFA. Asociacijai priklauso visi profesionalūs Anglijos futbolo klubai. Asociacija skiria nacionalinės vyrų ir moterų rinktinių trenerius, organizuoja FA Taurės, Premier lygos bei Nacionalinės lygų sistemos varžybas.

## Nuorodos
* Oficialus puslapis
Informatorius

**Informatorius** (, *V-Person*, *VP*) – organizacijos narys, reguliariai teikiantis informaciją kokiai nors kitai organizacijai, dažniausiai priešiškai (pvz., spec. tarnyboms, policijai).

Informatorių pagalba veiksmingai kovojama su politiniais ekstremistais, nusikalstamoms organizacijomis arba delinkventine aplinka, narkotikus platinančiais asmenimis, raudonųjų žibintų organizacijomis, veikiančiomis ties įstatymo riba.

Priešingai nei slaptasis agentas informatorius nėra organizacijos, kuriai perduodama informacija, narys ar tarnautojas, o privatus asmuo, priklausantis tokiai organizacijai, kurios veikla patenka į teisėsaugos bei analogiškų organizacijų akiratį dėl savo vykdomos veiklos ar propaguojamų idėjų (pavyzdžiui, neonacių organizacijos Vokietijoje nevykdo nusikaltimų, bet dėl skleidžiamų antivalstybinių idėjų nuolat yra stebimos VFR tarnybų).

Informatorių dėka svarbi tam tikros organizacijos informacija patenka be jokių tarpininkų tiesiai tuo besidominčioms institucijoms, todėl yra didesnė informacijos tikrumo, išsamumo ir teisingumo tikimybė.

## Veiklos motyvacija
Informatoriaus veiklos motyvacija gali būti įvairi – be finansinio intereso bendradarbiauti skatina asmeniniai motyvai: kerštas, konkurencija, baimė dėl ateities, taip pat įstatymo numatytos nuolaidos dėl įvykdytų nusikalstamų veikų, jei bendradarbiaujama su teisėsauga.

## Atribojimas
Tam tikrą informatorių grupę sudaro taip vad. neoficialūs darbuotojai (**IM**).

*[[Counterman]]* (*CM*) taip pat gali būti laikomas informatoriumi (agentu).

Informatorius gali tapti agentu provokatoriumi („Agent provocateur“), ribos nėra aiškios. Jeigu informatorius taip paveikia kaltininką, kad pastarojo ketinimai ir valia palygintinos su kurstytojo vaidmeniu, tokia veika pagal Europos Žmogaus Teisių Teismo (EŽTT) jurisprudenciją yra laikoma kaip teisingo teismo „Fair-Trial“ principo pažeidimas (asmuo turi turėti teisę į teisingą *fair* teismo procesą) pagal EŽTK 6 straipsnio nuostatas, o tai suponuoja tai, kad valstybė netenka teisės bausti, kadangi pati įsitraukė į nusikalstamos veikos padarymą ir kartu joje dalyvavo.

## Reikšmė

Kai kuriose valstybėse Aukščiausieji Teismai (pvz., VFR Bundesgerichtshof) nepaiso EŽTT teismo praktikos ir provokaciją laiko tik švelninančia aplinkybe, nepanaikinančia veikos priešingumo teisei.

Informatorių veiklos klausimas tapo aktualus ypač keičiantis valstybiniams režimams. Sugriuvus TSRS, buvusiose socialistinėse valstybėse vis daugiau keliama į viešumą archyvinės specialiųjų tarnybų informacijos apie įvairių asmenų bendradarbiavimą su TSRS slaptosiomis organizacijomis.
Šlakinė kregždūnė

**Šlakinė kregždūnė** (*Vincetoxicum hirundinaria*) – stepukinių (*Apocynaceae*) šeimos augalas.

Daugiametis, 30-120 cm aukščio žolinis augalas. Stiebas stačias, kylantis, nešakotas arba šakotas, kartais su vijoklinėmis viršūnėmis, plaukuotas. Lapai priešiniai, retkarčiais menturiniai, trumpakočiai, smailūs, lygiakraščiai, jų pakraščiai ir koteliai šiek tiek plaukuoti. Žiedai lapų pažastyse. Vainikėlis gelsvai baltas. Vaisius – daugiasėklė dėžutė. Sėklos pūkuotos, rudos.

Žydi birželio – rugpjūčio mėn. Dauginasi sėklomis. Auga šlaituose, miškuose, krūmuose, sausose vietose.

Vaistinei žaliavai vartojami šakniastiebiai, žolė ir sausos sėklos. Šakniastiebiai kasami rudenį, žolė pjaunama augalams žydint, sėklos renkamos visiškai prinokusios. Šakniastiebiuose yra glikozido vincetoksino, finileotilamino, kaučiuko, triterpenų, sėklose – vincetoksisterinų; lapuose – flavonoidų ir kitų medžiagų.

Augalas nuodingas, pluoštinis.


Vaizdas:Vincetoxicum hirundinaria ziedai.jpg|Žiedai
Vaizdas:Vincetoxicum hirundinaria MHNT.BOT.2009.17.21.jpg|Sėkla
Algirdas Neiberka

**Algirdas Neiberka** (g. 1972 m. birželio 5 d. Vilkaviškyje) – Lietuvos ir Vilkaviškio rajono savivaldybės politinis bei visuomenės veikėjas.

## Biografija
2001 m. baigė Lietuvos žemės ūkio universitetą, įgijo aplinkos inžinieriaus specialybę.

Nuo 2000 m. buvo Seimo nario Algirdo Butkevičiaus padėjėjas.

Nuo 1998 m. Lietuvos socialdemokratų partijos Vilkaviškio rajono skyriaus narys.

2001 m. tarybos narys, atsakingasis sekretorius, iždininkas, nuo 2011 m. skyriaus pirmininkas.

2003 m., 2004–2007 m., 2007–2011 m. ir nuo 2011 m. Vilkaviškio rajono savivaldybės tarybos narys.

2013 m. gruodžio 3 d. buvo išrinktas Vilkaviškio rajono savivaldybės meru.

2015 m. kovo 1 d. pirmą kartą Lietuvos istorijoje rengiamuose tiesioginiuose savivaldybių merų rinkimuose Algirdas Neiberka buvo išrinktas Vilkaviškio rajono savivaldybės meru.

2019-2023 m. – Vilkaviškio rajono savivaldybės meras. Šiuo laikotarpiu A. Neiberka taip pat buvo Marijampolės regiono plėtros tarybos narys, Lietuvos savivaldybių asociacijos valdybos narys.

2023 m. kovo 5 d. antrai kadencijai buvo išrinktas Vilkaviškio rajono savivaldybės meru.

Nuo 2023-ųjų yra Marijampolės regiono plėtros tarybos pirmininko pavaduotojas.

Lions klubo narys.

Sutuoktinė - Aušra, vaikai - Rokas, Ainė. .

## Šaltiniai
Bronislavas Polita

**Bronislavas Polita** (g. 1955 m. rugpjūčio 31 d. Fedariškiai, Švenčionių rajonas) – Lietuvos ir Vilkaviškio rajono savivaldybės politinis bei visuomenės veikėjas.

## Biografija
1974 m. baigė Buivydiškių žemės ūkio technikumą, agronomas, 1984 m. baigė Vilniaus valstybinį pedagoginį institutą, mokytojas.

Nuo 1990 m. Vištyčio apylinkės viršaitis, 1995 m. Vištyčio seniūnijos seniūnas. Lietuvos savivaldybių seniūnų asociacijos narys.

1990 m. Lietuvos socialdemokratų partijos Vilkaviškio rajono skyriaus narys, 1999–2001 m. LSDP iždo komisijos narys. Nuo 2005 m. skyriaus pirmininko pavaduotojas.

1997–2000 m. ir 2000–2003 m. Vilkaviškio rajono savivaldybės tarybos narys.

1997–2000 m., 2000 m., 2003 m., 2007 m. ir 2011 m. (atsisakė mandato) Vilkaviškio rajono savivaldybės tarybos narys.

Vištyčio kaimo bendruomenės narys.  Sūnūs Egidijus, Nerijus, Žygimantas.

## Šaltiniai
Aleksandras Edmundas Žemaitaitis

**Aleksandras Edmundas Žemaitaitis** (1936 m. birželio 21 d. Giedriuose, Vilkaviškio valsčiuje – 2000 m. vasario 3 d.) – agronomas, Lietuvos ir Vilkaviškio rajono sporto, ūkio ir politinis veikėjas.

## Biografija
1954 m. baigė Vilkaviškio Salomėjos Nėries vidurinę mokyklą, 1960 m. Lietuvos žemės ūkio akademijos Agronomijos fakultetą, agronomas.

1960–1963 m. žaidė Kauno „Bangos“ meistrų futbolo komandoje. 1969 m. įstojo į TSKP. 1964–1977 m. Vilkaviškio žemės ūkio valdybos agronomas, vyr. agronomas, valdybos viršininkas. 1977–1990 m. Vilkaviškio rajono vykdomojo komiteto pirmininkas. 1990–1993 m. Vilkaviškio rajono savivaldybės sporto skyriaus vedėjas. 1993–1997 m. Vyriausybės atstovas Marijampolės apskrityje.

Nuo 1990 m. Lietuvos demokratinės darbo partijos narys. 1995–2000 m. Vilkaviškio rajono savivaldybės tarybos narys (LDDP sąraše).

Žmona Gražina, duktė Inga. Jo atminimui rengiamas vaikų futbolo turnyras.

## Šaltiniai
Antanas Žilinskas (1948)

**Antanas Žilinskas** (g. 1948 m. vasario 11 d.) – istorikas, Lietuvos ir Vilkaviškio rajono politinis veikėjas.

## Biografija
1999 m. Gražiškių vidurinės mokyklos mokytojas, nuo 2001 m. Vilkaviškio krašto muziejaus direktorius.

Nuo 1999 m. Lietuvos socialdemokratų partijos Vilkaviškio rajono skyriaus narys, Etikos ir procedūrų komisijos pirmininkas.

2000–2003 m. Vilkaviškio rajono savivaldybės tarybos narys. „Gelbėkit vaikus“ rajono skyriaus pirmininkas.

## Šaltiniai
Paprastoji veronika

**Paprastoji veronika** (*Veronica chamaedrys*) – gyslotinių (*Plantaginaceae*) šeimos, veronikų (*Veronica*) genties augalas.

Daugiametis, 10-25 (40) cm aukščio žolinis augalas. Šakniastiebis apvalus, šliaužiantis, kartais šakotas. Stiebai statūs arba kylantys, dažniausiai nešakoti, su dviem išilginėmis plaukelių eilėmis priešinguose šonuose; sudaro sąžalynus. Lapai bekočiai arba su labai trumpais kotais, priešiniai, nusmailėję, karbuotai dantyti, viršutinė pusė plika, apatinė plaukuota. Lapų pažastyse išauga ilgos retažiedės kekės su trumpomis, žiedkočio ilgio, pažiedėmis. Taurelė iš 4 skiltelių, kurių kraštai blakstienoti. Vainikėlis ryškiai mėlynas, retai rožinis arba baltas, su tamsiomis gyslomis, trumpu vamzdeliu ir keturiaskilte atbraila, kurios viršutinė skiltis kiek didesnė už kitas. Kuokeliai 2, ilgakočiai, nukrintantys kartu su vainikėliu. Vaisius – tribriaunė, trikampiškai širdiška, 3-4 mm ilgio ir iki 5 mm pločio, plaukuota, įlengta viršūne dėžutė, kurioje subręsta pailgos, plokščios sėklos. Jas išnešioja vėjas.

Žydi nuo gegužės vidurio iki rugpjūčio pabaigos. Auga pievose, ganyklose, dirvonuose, pakelėse, krūmuose, šviesiuose miškuose, pamiškėse, miško aikštelėse, vidutinio drėgnumo ir derlingumo dirvožemiuose. Lietuvoje labai dažna.

Medingas, vaistinis augalas. Lapuose ir žieduose yra vitamino C, lapuose – karotino.

## Literatūra
* Pavasarį žydintys augalai, Živilė Lazdauskaitė, Vilnius, Mokslas, 1985, 124 psl.
Siūlinė veronika

**Siūlinė veronika** (*Veronica filiformis*) – gyslotinių (*Plantaginaceae*) šeimos augalas. Aukštis 7-20 cm. Stiebas plonas, driekiasi pažeme ir įsišaknijantis. Lapai apie 5 mm ilgio. Žydi gegužės – birželio mėn.

Lietuvoje labai reta rūšis, bet plinta. Auga pievose, parkų žolynuose.
Poprado ežeras

**Poprado ežeras** (; anksčiau vadintas *Rybie pleso*) – ežeras Slovakijoje, Aukštųjų Tatrų Mengusovo slėnyje. Plotas 6,88 ha, gylis – 17 m. Ežeras yra 1494,3 m aukštyje virš jūros lygio.

Šalia ežero stovi kalnų trobelė *Chata pri Popradskom plese*. Netoli ežero yra simbolinės kapinės skirtos žuvusiems Aukštuosiuose Tatruose.
Mirsininiai

**Mirsininiai** (*Myrsinaceae*) – magnolijūnų (*Magnoliophyta*) augalų šeima.

Lietuvoje auga šių genčių augalai:
* Progailis (*Anagallis*)
* Šilingė, poraistė (*Lysimachia*)
* Septynikė (*Trientalis*)

## Gentys
* *[[Aegiceras]]*
* *[[Amblyanthopsis]]*
* *[[Amblyanthus]]*
* Progailis (*Anagallis*)
* *[[Antistrophe]]*
* Mieguvis (*Ardisia*)
* *[[Asterolinon]]*
* *[[Badula]]*
* *[[Conandrium]]*
* *[[Coris]]*
* *[[Ctenardisia]]*
* *[[Cybianthus]]*
* Ciklamenas (*Cyclamen*)
* *[[Discocalyx]]*
* *[[Elingamita]]*
* Embelija (*Embelia*)
* *[[Emblemantha]]*
* *[[Fittingia]]*
* *[[Geissanthus]]*
* Pienažolė (*Glaux*)
* *[[Heberdenia]]*
* *[[Hymenandra]]*
* *[[Labisia]]*
* *[[Loheria]]*
* Šilingė, poraistė (*Lysimachia*)
* *[[Maesa]]* 
* *[[Monoporus]]*
* Miegūnis (*Myrsine*)
* *[[Oncostemum]]*
* *[[Parathesis]]*
* *[[Pelletiera]]*
* *[[Pleiomeris]]*
* *[[Rapanea]]*
* *[[Sadiria]]*
* *[[Solonia]]*
* *[[Stylogyne]]*
* *[[Tapeinosperma]]*
* Septynikė (*Trientalis*)
* *[[Tetrardisia]]*
* *[[Vegaea]]*
* *[[Wallenia]]*
Agentas

Žodis **agentas** ( 'veikiantis', iš kilm. *agentis*) turi daug reikšmių:

* agentas (civilinėje teisėje) – atstovas, patikėtinis, tarpininkas, makleris;
* agentas (baudžiamajame procese) – detektyvas;
* agentas (kalbotyroje) – aktyvus veikėjas, sukeliantis veiksmą arba valdantis padėtį;
* agentas (kriminalistikoje, žvalgyboje) – slaptasis agentas, specialusis agentas, Agent provocateur, žvalgas, informatorius;
* agentas (prekyboje) – brokeris, prekybos atstovas, prekybos tarpininkas, literatūros agentas, meno agentas, nekilnojamo turto agentas, kelionių agentas;
* agentas (finansų srityje) – finansų tarpininkas (finansų makleris);
* agentas (draudime) – draudimo agentas;
* agentas (informatikoje) – kompiuterinė programa (programinis agentas) arba kompiuterinė figūra *[[Animated Pedagogical Agent]]*.
* agentas (biologijoje, medicinoje) – veiklioji medžiaga vaistuose, nuoduose, preparate arba veiklusis organizmas, sukeliantis tam tikrą poveikį;
* agentas (laivyboje) – laivo savininko atstovas uoste. 
* Agentas – lietuviška pavardė
Antakalnis (Prienai)

**Antakalnis** – kaimas Prienų rajono savivaldybėje, 3 km į rytus nuo Ašmintos. Seniūnaitijos centras.

## Istorija

## Gyventojai

### Žymūs žmonės
* Kazys Dereškevičius (1909–2007) – agronomas.
* Kostas Dereškevičius (1937–2023) – tapytojas.

## Šaltiniai
Dvigubas agentas

**Dvigubas agentas** () – agentas, dirbantis iškart abiejų priešiškų pusių specialiosioms tarnyboms.

## Motyvacija

Motyvai dirbti dvigubais agentais yra įvairūs. Finansinės, materialinės paskatos, intriga, dvigubo žaidimo potroškis, baimė (dėl ateities, jei buvo išsiaiškinta, kad agentas dirba priešiškoms organizacijoms, ir jam siūloma bendradarbiauti, mainais užtikrinant teisę į gyvybę, egzistenciją ar kt. vertybes), taip pat neatsargumas, kai dėl savo veiklos asmuo tapo pastebėtas užsiimant priešiška veikla ir gresiant tokios veiklos vykdymo nutraukimui ar pavojui.

Tokiu atveju vienos pusės tarnyboms teikiama neesminė informacija, siekiant imituoti tolesnę agento veiklą ir siekiant nesukelti įtarimų dėl dvigubo agentavimo ar galimos išdavystės. Kilus ar nujaučiant, kad esama potencialaus įtarimo, stengiamasi emigruoti į saugią valstybę arba savo veikla patvirtinti ištikimybę, atliekant kokią nors svarbią misiją ar išduodant svarbios informacijos iš „naujojo“ šeimininko pusės.

## Kiti tikslai

Dvigubi agentai kartais perdavinėja slaptą medžiagą priešiškoms organizacijoms, tikėdamiesi iš jų išpešti dar vertingesnių, ir šitaip nešiodami žinias iš vienos pusės į kitą galiausiai nė patys nebežino, kuriai pusei iš tikrųjų tarnauja. Tokiu atveju agentai, nors ir abiejų pusių apmokami, tačiau nė vienai neištikimi, „tampa atsidavę vien pačiam lošimui, dvilypiam žaidimui vienoje ir antroje pusėje, egzistavimui tarp dviejų frontų, perdėm mirtinam ir velniškam potroškiui“ (S. Cveigo žodžiais, žr. knygą „Žozefas Fušė“).

Tik tada, kai pergalė ar pranašumas tampa aiškus arba atslėgus aistrai ir pradėjus veikti protui, stojama į nugalėtojo pusę ir jam toliau ištikimai tarnaujama. Tokia taktika leidžia konfliktų metu balansuoti tarp gyvenimo ir bedugnės, kai kurios nors pusės laimėjimas iš anksto nėra žinomas, o ištikimybė vienai ar kitai pusei negarantuoja saugios ateities.

## Variantai

Kartais gali būti tokia situacija, kai nė viena iš priešiškų pusių nežino, kad asmuo yra dvigubas agentas. Tokia situacija paprastesnė už tą, kai viena iš pusių žino apie dvigubą veiklą, kadangi kuriai nors pusei identifikavus priešišką veiklą, galima šiai deklaruoti savo „ištikimybę“ ir toliau dirbti identifikavusios šalies labui.

Greta dvigubų agentų yra ir trigubi agentai, teoriškai įmanoma, kad būtų ir keturgubi agentai.

Dauguma dvigubų agentų praktiškai dirba tik vienos pusės naudai, kitos – pro forma, taip pat saugumo sumetimais. Jei išaiškinamas (angl. bust) dvigubas agentas, jis paprastai yra neutralizuojamas.
Bagrėnas

**Bagrėnas** – kaimas Prienų rajono savivaldybėje, 2 km į rytus nuo Prienų ir 3 km į pietryčius nuo Strielčių, kairiajame Nemuno krante. Seniūnaitijos centras. Pro Bagrėną eina kelias , taip pat atsišakoja kelias į Prienus. Bagrėno piliakalniais dar vadinami Žarijų I piliakalnis ir Žarijų II piliakalnis.

## Istorija

XVI a. minima Bagrėno vaitystė, kuriai priklausęs kaimas turėjo 36 valakus žemės.

1906 m. liepą Bagrėno dvaro darbininkai surengė streiką. 1924 m. įkurta Bagrėno pradinė mokykla. Tarybiniais metais Bagrėnas buvo J. Janonio kolūkio pagalbinė gyvenvietė.

|}

## Gyventojai

### Žymūs žmonės
* Kaime gimė lietuvių filosofas Antanas Maceina (1908–1987).

## Šaltiniai
Celomas

**Celomas** (gr *coiloma* 'ertmė') – antrinė kūno ertmė, visiškai išklota mezoderma. Celomas būdingas pirminiaburniams (žieduotosioms kirmėlėms, nariuotakojams, moliuskams) ir antriniaburniams (dygiaodžiams, pusiauchordiniams, chordiniams).

Celomo atsiradimas gyvūnams suteikė daug privalumų. Kūno judesiai tampa laisvesni, nes kūno sienelė gali judėti nepriklausomai nuo viduje esančių organų. Pakankamai erdvus celomas leidžia išsivystyti sudėtingesnėms organų sistemoms. Celomo skysčiai apsaugo vidaus organus nuo aplinkos poveikio. Taip pat celomas gali atlikti hidrostatinio skeleto funkciją.
Geruliai

**Geruliai** – kaimas Prienų rajono savivaldybėje, 1 km į pietus nuo Balbieriškio, prie kelio . Aukštųjų ir Žemųjų Gerulių seniūnaitijos.

## Istorija

Kaimas susidarė 1924 m., išparceliavus Kižių dvarą (41 gyventojas, 1923 m.), Balbieriškio dvarą (253 gyventojai) ir Aleksandravo palivarką (28 gyventojų); buvo lentpjūvė, spirito varykla, plytinė ir namų ruošos mokykla. Gerulių gyventojai dalyvavo 1935 m. valstiečių streike. Sovietinės okupacijos metais veikė Balbieriškio žemės ūkio mechanizacijos mokykla.

## Gyventojai

### Žinomi žmonės
* Juozas Marcinkevičius (1946–2019), poetas, prozininkas, dramaturgas.

## Šaltiniai
Žagariai (Prienai)

**Žagariai** – kaimas Prienų rajono savivaldybėje, 5 km į pietus nuo Balbieriškio, dešiniajame Peršėkės krante. Seniūnaitijos centras.

## Gyventojai

## Šaltiniai
Sūkuriai

**Sūkuriai** – kaimas Prienų rajono savivaldybėje, 7 km į pietvakarius nuo Balbieriškio, kairiajame Peršėkės krante (taip pat pro kaimą teka jos intakai Kamaria ir Rudė I). Seniūnaitijos centras. Sūkurių biblioteka yra Žiūronių kaime. Pro Sūkurius eina kelias . Į šiaurę nuo kaimo prasideda Balbieriškio miškas.

## Istorija

Sūkuriai įkurti 1926 m. padalinus Tadaušavos palivarko žemę.

Tarybiniais metais veikė ryšių skyrius, felčerių ir akušerių punktas, biblioteka, kultūros namai. Sūkuriai buvo Kalinino kolūkio pagalbinė gyvenvietė.

## Gyventojai

## Šaltiniai
Žiūronys

**Žiūronys** – kaimas Prienų rajono savivaldybėje, 2 km į pietvakarius nuo Sūkurių, kairiajame Peršėkės krante, šalia jos intako Rudės I. Yra Sūkurių biblioteka. Pro kaimą eina kelias , šiaurėje prasideda Balbieriškio miškas.

## Istorija
XIX a. pab. Žiūronys pateko į Marijampolės apskrities Balbieriškio valsčių ir parapiją.

## Gyventojai

## Šaltiniai
Vartai (Prienai)

**Vartai** – kaimas Prienų rajono savivaldybėje, 10 km į šiaurę nuo Balbieriškio ir tiek pat į pietvakarius nuo Prienų, šalia kelių  ir . Šalia kaimo teka Dūmė, rytuose dunkso Prienų šilas.

## Istorija
XIX a. pab. minima, kad kaimas buvęs prie Palių pelkių, pateko į Marijampolės apskrities Mikališkių valsčių, Prienų parapiją.

## Gyventojai

## Šaltiniai
Gražučiai

**Gražučiai** – kaimas Prienų rajono savivaldybėje, 3 km į pietvakarius nuo Išlaužo. Seniūnaitijos centras. Pro kaimą teka Lapupė, praeina kelias , atsišakoja keliukas į Rutkiškes. Kaime 1989 m. buvo pastatytas paminklinis akmuo ir kryžius, skirtas 1947 m. vasario 6 d. kautynėse žuvusių Tauro apygardos Geležinio Vilko rinktinės partizanų Vytauto Gudyno-Paparčio, Jurgio Kleizos-Krieno, Anastazijos Kleizaitės-Raselės ir šioje sodyboje gimusių Tauto apygardos Geležinio Vilko rinktinės partizanų brolių Antano Jundilos-Naro, žuvusio 1949 m. kovo 7 d. Garančiškės k., Garliavos vlsč., Kauno aps., bei Vytauto Jundilos-Juodvarnio, žuvusio 1948 m. kovo 3 d., atminimui.

## Istorija

Tarybinių metų pradžioje – Gražučių apylinkės centras.

## Gyventojai

## Šaltiniai
Rutkiškės

**Rutkiškės** – kaimas Prienų rajono savivaldybėje, 2 km į vakarus nuo Gražučių.

## Gyventojai

## Šaltiniai
Kunigiškiai (Prienai)

**Kunigiškiai** – kaimas Prienų rajono savivaldybėje, 2 km į pietus nuo Vartų, šalia Dūmės upelio. Pro kaimą eina plentas . Buvusi Kunigiškių pagrindinė mokykla ir biblioteka yra gretimame Paprūdžių kaime.

## Istorija
XIX a. pab. kaimas pateko į Marijampolės apskrities Balbieriškio valsčių ir parapiją.

Tarpukariu Kunigiškiuose veikė LKP kuopa. 1935 m. rugpjūčio 25 d. čia išrinktas valstiečių streiko komitetas. Kitą dieną Kunigiškių valstiečių delegacija dalyvavo Prienuose vykusiame masiniame valstiečių streike.

1937–1948 m. veikė pradinė, 1948–1961 m. – septynmetė, vėliau aštuonmetė mokykla.

## Gyventojai

## Šaltiniai
Žemaitkiemis (Prienai)

**Žemaitkiemis** – kaimas Prienų rajono savivaldybės, 6 km į šiaurės rytus nuo Naujosios Ūtos. Seniūnaitijos centras. Buvusi Tartupio mokykla, kurios sporto sale, krepšinio, teniso ir futbolo aikštelėmis naudojasi aplinkinių kaimų jaunimas, vyksta kasmetinės seniūnijos bendruomenių sporto šventės. Šiaurės vakaruose ribojasi su Skuigės kaimu ir buvusio Tartupio Pašlavančio kaimo pievomis. Rytuose Žemaitkiemio ir Tartupio kaimus skiria senasis kelias Marijampolė–Prienai per Naująją Ūtą.

## Istorija

Sovietmečiu buvo kolūkio centrinė gyvenvietė. Dauguma Žemaitkiemio kaimo sodybų buvo įsikūrusios Aviniškės upelio pakrantėse. Vykstant melioracijai aplinkinių kaimų sodybos buvo nukeldintos, o jų gyventojai įsikūrė dabartinėje Žemaitkiemio gyvenvietėje – kalvoje prie šilo. Taip išnyko du – Baltramurgio ir Tartupio Pašlavančio kaimai. Žemaitkiemio gyvenvietė atsirado 1974–1975 m.

Žemaitkiemyje yra gręžinys, kurio gylis siekia apie 105 metrus, šalia vandens rezervuaras-bokštas į kurį pumpuojamas vanduo. Šiuo vandeniu aprūpinami visi Žemaitkiemio gyventojai.

Gyvenvietės pietrytiniame gale, buvusiose kolūkio mechanizacijos dirbtuvėse, įsikūrė akmens paminklų dirbtuvės ir šiaudų briketų gamyklėlė. 2013 m. asfaltuotos pagrindinės gyvenvietės gatvės.

## Gyventojai

## Galerija

Pirmieji.JPG
Žemaitk.pagalbinė.JPG
Paaviniškė 5.JPG
Žemaitkiemio naujosios..JPG
Žemaitkiemiui.JPG
Žemaitkiemio gyvenvietės pietinė pusė.JPG
Tartupio raistai.JPG


## Šaltiniai

## Literatūra
* V. Juodsnukis. „Suvalkijos partizanų takais“, I ir II d.
* Aldona Vilutienė, Justinas Sajauskas. „Ištark mano vardą“. Spaustuvė Džiugas, Vilnius, 1999 m.
* Kraštotyrininko Vytauto Degučio surinkta medžiaga Seniūnijos istorijai rašyti
Kežmarokas

**Kežmarokas** (*Kežmarok*) yra miestas rytinėje Slovakijoje, Prešovo srityje, tradicinis istorinio Spišo regiono centras. Miestas yra 626 m aukštyje virš jūros lygio, Poprado lygumoje, prie Ľubický upelio įtekėjimo į Popradą. Miesto gyventojų skaičius 17 241 gyv. (2002), plotas – 24,83 km².

Miesto teises gavo 1269 m.

## Gyventojai

## Miestų partnerystė
*  Kupiškis, Lietuva

## Galerija


Image:Kezmarok1.jpg|Kežmaroko pilies kiemas
Image:Sv Kryziaus baznycia.jpg|Šv. Kryžiaus bazilika
File:Kežmarok Town hall 2015 1.jpg|Rotušė


## Šaltiniai
Vengrijos vyrų futbolo rinktinė

**Vengrijos vyrų futbolo rinktinė** – futbolo komanda, atstovaujanti Vengrijai. Viena stipriausių XX a. vidurio komandų.

## Istorija
Rinktinė susibūrė XX a. pradžioje. Svarbiausias rinktinės laikotarpis – XX a. šeštasis dešimtmetis, kai „Auksinė Komanda“ iškovojo antrą vietą 1954 m. pasaulio čempionate, o nuo 1950 iki 1956 metų pralaimėjo tik vienerias oficialias rungtynes. 1952, 1964 ir 1968 metais Vengrijos komanda iškovojo auksą olimpinėse žaidynėse. Nuo XX a. devintojo dešimtmečio vidurio komanda nei karto neįveikė pasaulio ar Europos čempionato atrankos varžybų, kol pateko į praplėstą 2016 m. Europos futbolo čempionatą.

## Dalyvavimas pasaulio čempionatuose

## Dalyvavimas Europos čempionatuose

## Garsiausi žaidėjai

## Treneriai


*  Ferenc Gillemot (1902–04)
*  Ferenc Stobbe (1904–06, 1907–08)
*  Alfréd Hajós (1906)
*  Frigyes Minder (1908–11, 1914–17, 1919, 1930)
*  Ede Herczog (1911–14)
*  Ákos Fehéry (1918–19)
*  József Harsády (1920)
*  Lajos Tibor (1920)
*  Gyula Kiss (1921–24, 1926–28)
*  Ödön Holits (1924)
*  Lajos Máriássy (1924–26, 1930–32)
*  Tivadar Kiss (1928)
*  János Földessy (1928–29)
*  Mihály Pataki (1930)
*  Ödön Nádas (1932–34)
*  Károly Dietz (1934–39)
*  Dénes Ginzery (1939–41, 1941)
*  József Fábián (1941, 1942)
*  Kálmán Vághy (1942–43)
*  Tibor Gallowich (1945–48)
*  Gusztáv Sebes (1949–56)
*  Márton Bukovi (1956–57)
*  Lajos Baróti (1957–66, 1975–78)
*  Rudolf Illovszky (1966–67, 1971–74)
*  Károly Sós (1968–69)
*  József Hoffer (1970–71)
*  József Bozsik (1974)
*  Ede Moór (1974–75)
*  Ferenc Kovács (1978–79)
*  Károly Lakat (1979–80)
*  Kálmán Mészöly (1980–83, 1990–91, 1994–95)
*  György Mezey (1983–86, 1988)
*  Imre Komora (1986)
*  József Verebes (1987, 1993–94)
*  József Garami (1987)
*  Bertalan Bicskei (1989, 1998–2001)
*  Emerich Jenei (1992–93)
*  Ferenc Puskás (1993)
*  János Csank (1996–97)
*  Imre Gellei (2001–03)
*  Lothar Matthäus (2004–05)
*  Péter Bozsik (2006)
*  Péter Várhidi (2006–08)
*  Erwin Koeman (2008–10)
*  Sándor Egervári (2010–13)
*  Attila Pintér (2013–14)
*  Pál Dárdai (2014–15)
*  Bernd Storck (2015–17)
*  Georges Leekens (2017–2018)
*  Marco Rossi (2018–)



## Nuorodos

* Vengrijos futbolo federacija
Strazdiškės

**Strazdiškės** – kaimas Prienų rajono savivaldybėje, 1 km į rytus nuo Jiezno, rytiniame Jiezno ežero krante. Seniūnaitijos centras. Pro kaimą eina kelias , prateka Mekšrupio upelis šalia jo yra žydų kapinės.

## Gyventojai

## Šaltiniai
Dukurnonys

**Dukurnonys** – kaimas Prienų rajono savivaldybėje, 8 km į šiaurės rytus nuo Jiezno. Seniūnaitijos centras. Kaime stūkso Dukurnonių piliakalnis. Aplink gausu ežerų (Dukurnonių ežeras, Surmius, Šepetys, Pečiauskų ežeras, Bebrūkas). Praeina vieškelis .

## Gyventojai

## Šaltiniai
Bronius Bradauskas

**Bronius Bradauskas** (g. 1944 m. vasario 20 d. Siesikuose, Ukmergės apskritis) – ekonomistas, Lietuvos ir Vilniaus rajono politinis veikėjas.

## Biografija
1950 m. pradėjo lankyti Belazariškių pradinę mokyklą, 1961 m. baigė Siesikų vidurinę mokyklą. 1961–1966 m. studijavo Vilniaus universiteto Ekonomikos fakultete, įgijo ekonomisto specialybę.

1966–1972 m. Vilniaus miesto finansų skyriaus valstybės pajamų ekonomistas, kadrų skyriaus viršininko pavaduotojas. 1972–1976 m. Vilniaus rajono finansų skyriaus vedėjas. 1976–1989 m. Vilniaus rajono Vykdomojo komiteto pirmininko pavaduotojas, Plano komisijos pirmininkas. 1978–1981 m. neakivaizdžiai studijavo Leningrado aukštojoje partinėje mokykloje. 1989–1991 m. Valstybinio gamtos apsaugos komiteto pirmininko pavaduotojas gyvūnijos apsaugos klausimais.

1991–1994 m. Lietuvos Respublikos aplinkos apsaugos departamento generalinio direktoriaus pavaduotojas. 1994–1996 m. Adolfo Šleževičiaus ir Mindaugo Stankevičiaus Vyriausybėse – aplinkos apsaugos ministras. 1996–1997 m. draudimo kompanijos „Lamantinas“ prezidentas. 1997–2000 m. AB „Šaldytuvų ūkis“ eksporto ir importo terminalo direktorius.

1976–1989 m. Vilniaus rajono darbo žmonių deputatų tarybos deputatas. 2000–2016 m. ir 2019–2020 m. Lietuvos Respublikos Seimo narys.

Nuo 1976 m. SSKP, nuo 1990 m. Lietuvos demokratinės darbo partijos, nuo 2001 m. LSDP Vilniaus rajono skyriaus narys, pirmininko pavaduotojas, LSDP tarybos narys.

Pasisakė už glaudesnius ryšius su Rusija bei autoritariniu Baltarusijos prezidento Aleksandro Lukašenkos režimu. UAB „Lamantinas“ vienintelis akcininkas, taip pat – vienas turtingiausių Seimo narių; 2012 m. B. Bradausko ir jo žmonos deklaruotas turtas bei santaupos siekė 24,91 mln lt. Nuo 2013 m. balandžio mėn. Lietuvos medžiotojų ir žvejų draugijos pirmininkas.

Žmona Danguolė Ražanauskienė, vaikai iš pirmos santuokos Andrius ir Dainoras Bradauskas.

## Šaltiniai

|-
Cigariniai ešeriai

**Cigariniai ešeriai** (*Malacanthidae*) – ešeržuvių (*Perciformes*) šeima.

## Gentys
* Čerpinės amadajos (*Branchiostegus*)
* Briaunotapakaušiai ešeriai (*Caulolatilus*)
* Indiniai cigariniai ešeriai (*Hoplolatilus*)
* Skiauterėtieji ešeriai (*Lopholatilus*)
* Atlantiniai cigariniai ešeriai (*Malacanthus*)
Baltažuvinės

**Baltažuvinės** (*Lactariidae*) – ešeržuvių (*Perciformes*) šeima, kurioje 1 gentis ir 1 rūšis – **baltažuvė** (*Lactarius lactarius*). Paplitusi Ramiojo vandenyno pietinėje dalyje į šiaurę iki Taivano, Indijos vandenyne.
Spišo pilis

**Spišo pilis** (slov. *Spišský Hrad*) – senovinis pilių kompleksas pastatytas XI-XII a. sandūroje, didžiausias tokio tipo pilių kompleksas Vidurio Europoje. Pilis yra šalia Spišské Podhradie miestelio Spišo regione, šiaurės rytų Slovakijoje.

## Istorija
Vietovė apgyvendinta vėliausiai neolite, vėliau buvo keltų centru, tačiau II a. pabaigoje vietovė apleista persikeliant į aplinkines kalvas.

XII a. šioje vietoje, kur buvo įsikūrusi įtvirtinta slovakų gyvenvietė, pastatyta pilis. Ji buvo politinis, administracinis, ekonominis bei kultūrinis Spiš grfystės, priklausančios Vengrijos karalystei, centras. Iki 1464 metų priklausė eilei Vengrijos valdovų (karalių), vėliau (iki 1528 metų) Jonas Zápolja (Zápoljų šeima), Thurzo šeima (1531-1635), Csáky'ių šeima (1638-1945), ir nuo 1945 metų ji priklauso valstybei (Čekoslovakijai, nuo 1993 metų Slovakijai).

Antroje XIII amžiaus pusėje buvo pastatyta pradinė romaninio stiliaus akmeninė pilis su fortifikacijomis, dviejų aukštų romaninio stiliaus rūmai ir trijų navų romaninio-gotikinio stiliaus bazilika.  Antra priepilio gyvenvietė buvo pastatyta XIV amžiuje, taip pilies plotas padvigubėjo. Pilis buvo pilnai perstatyta XV amžiuje; pilies sienos paaukštintos ir trečiasis priepilis pastatytas. Vėlyvosios gotikos koplyčia buvo pastatyta apie 1470 metus. Zápolya'jų šeima viską atnaujino pgala vėlyvosios gotikos stilių, kas pavertė aukštutinę pilį į patogią šeimos rezidenciją, tipinę XVI - XVII amžiaus vėlyvojo renesanso rezidenciją. Paskutiniai Spišo pilies šeimininkai Csáky'ių šeima apleido pilį XVIII amžiuje, kadangi manė, kad pilis nėra patogi gyventi.  Jie persikėlė į naujai pastatyto kaimo pilį/rūmus Hodkovce ir Spišský Hrhov'e. 1780 metais pilis sudegė, ir nuo tada likę tik jos griuvėsiai. Dalį pilies rekonstravo antroje XX amžiaus pusėje, buvo pradėti intensyvūs archeologiniai tyrinėjimai toje vietovėje. Rekonstruotoje pilies dalyje dabar įsikūręs Spišo muziejus.

## Dabartis

2006 metais pilį aplankė apie 170 000 žmonių. Pilyje dažnai fimuojamos scenos įvairiems filmams (pvz., Drakono širdis (Dragonheart 1996), Feniksas (Phoenix 1997), Liūtas žiemą (The Lion in Winter 2003), Paskutinis Legionas (The Last Legion 2006).
Skumbriniai ešeriai

**Skumbriniai ešeriai** (*Scombropidae*) – ešeržuvių (*Perciformes*) šeima, kurioje viena gentis – **skumbriniai ešeriai** (*Scombrops*) ir 3 rūšys. Dydis – iki 50 cm. Paplitę Atlanto, Indijos ir Ramiajame vandenynuose 250-500 m gylyje.
Jonas Kairys

**Jonas Kairys** (g. 1956 m. gegužės 13 d. Panevėžyje) – gydytojas ortopedas, Vilniaus miesto savivaldybės politikas.

## Biografija

1974 m. baigė Panevėžio J. Balčikonio vidurinę mokyklą, 1980 m. Kauno medicinos institutą, gydytojas traumatologas ortopedas, medicinos daktaras (2002 m.).

1976–1979 m. Kauno medicinos instituto studentų profsąjungos komiteto pirmininkas. 1981–1985 m. Telšių centrinės ligoninės gydytojas. 1985 m. Eksperimentinės ir klinikinės medicinos instituto jaunesnysis mokslinis bendradarbis. 1986–1991 m. Vilniaus 2–ios miesto ligoninės vyr. gydytojo pavaduotojas. 1991–2018 m. Šeškinės poliklinikos vyr. gydytojas, direktorius.

Nuo 1993 m. Vilniaus universiteto Socialinės medicinos centro asistentas. Nuo 2002 m. Lietuvos Respublikos Ministro pirmininko konsultantas sveikatos apsaugai.

2001–2003 m. Vilniaus miesto savivaldybės tarybos narys.

Nuo 1995 m. Lietuvos socialdemokratų partijos narys, 1997 m. Vilniaus skyriaus tarybos narys, nuo 2001 m. LSDP tarybos narys. LSDP Sveikatos apsaugos komisijos pirmininkas.

Atviros Lietuvos medikų klubo pirmininko pavaduotojas. Mokslinių ir kitų publikacijų autorius.

## Šaltiniai
Max Morlock stadionas

**Max Morlock stadionas** – daugiafunkcis stadionas Niurnberge, Vokietijoje. Arenoje vyksta ne tik futbolo, bet ir lengvosios atletikos varžybos, yra įrengti bėgimo takeliai. Stadionas yra futbolo klubo 1. FC Nürnberg namų arena, jis pavadintas 1954 m. pasaulio čempiono Makso Morloko (1925–1994), gimusio ir visą karjerą praleidusio Niurnberge, garbei.

## Istorija

Atidarytas 1928 m., ne kartą keitė pavadinimą. 2006 m. kovo 14 d. stadiono vardas 5 metų laikotarpiui buvo pakeistas į *easyCredit-Stadion*. 2003 m. kovo 29 d. šiame stadione Lietuva žaidė atrankos į 2000 m. Europos futbolo čempionatą rungtynės su tuometiniais pasaulio vicečempionais Vokietijos komanda. Rungtynės baigėsi lygiosiomis 1–1.

Stadionas buvo renovuojamas 3 kartus. Pirmąjį kartą 1961 m., kai 1. FC Nürnberg klubas pateko į aukščiausiąją Vokietijos lygą. Antrąjį kartą 1988–1991 m., trečiąjį 2002 m. Trečioji renovacija kainavo 56,2 mln. eurų, po kurios stadionas gali talpinti 47 559 žiūrovus. Stadione vyko 2006 m. pasaulio futbolo čempionatas.

## Patalpos, įranga
* 2 persirengimo kambariai sportininkams
* Persirengimo kambarys treneriams
* Persirengimo kambarys teisėjams
* Gydytojo kambarys
* Fizioterapeuto kambarys
* 300 m² spaudos patalpos
* Patalpos spaudos konferencijai
* 3 TV studijos
* 1200 m² VIP patalpos 800 žmonių
* 15000 vietų automobilių stovėjimo aikštelė
* Vejos drėkinimo sistema, naudojanti lietaus vandenį
* Šildoma aikštė
* 2 60 m² dydžio spalvoti ekranai
* Atsarginis energijos tiekimas panaudojant dyzelinius elektros generatorius.

## Galerija

Frankenstadion 1.JPG
Frankenstadion 3.JPG
Frankenstadion 4.JPG
Frankenstadion 5.JPG


## Nuorodos
* 1. FC Nürnberg
Rimantas Dagys

**Rimantas Jonas Dagys** (g. 1957 m. liepos 16 d. Čiurubai Nuroje, Kazachstanas) – Lietuvos politinis veikėjas.

## Biografija
 
1964 m. kartu su tėvais tremtiniais grįžo į Lietuvą. 1975 m. baigė Kauno 24-ąją vidurinę mokyklą, 1980 m. –Vilniaus universiteto Chemijos fakultetą.

1980–1992 m. Biotechnologijos instituto „Fermentas“ mokslinis bendradarbis, 1985 m. chemijos kandidatas (daktaras), 3 išradimų bendraautoris.

1992–2000 m. ir nuo 2004 m. Seimo narys, 1999–2000 m. Seimo pirmininko pavaduotojas, Europos reikalų komiteto pirmininkas.

2001–2002 m. Vilniaus universiteto Tarptautinių santykių instituto ir Vilniaus pedagoginio universiteto dėstytojas. 2001–2004 m. Europos judėjimo Lietuvoje komiteto pirmininkas.

2008–2009 m. LR socialinės apsaugos ir darbo ministras (15-toje Vyriausybėje).

1988–1992 m. „Fermento“ profsąjungos pirmininkas, veikė profsąjungų Lietuvos Persitvarkymo Sąjūdžio grupėje. 1989–1999 m. Lietuvos socialdemokratų partijos narys, Vilniaus skyriaus pirmininkas, 1989–1999 m. LSDP tarybos narys, 1991–1999 m. LSDP pirmininko pavaduotojas. 1999–2001 m. partijos „Socialdemokratija 2000“ vienas organizatorių ir pirmininkas. Nuo 2002 m. Tėvynės sąjungos narys.

2019 m. birželio 26 d. jis paskelbė stabdąs narystę Tėvynės Sąjungoje, tą pačią dieną jo narystę sustabdė ir Tėvynės Sąjungos Priežiūros komitetas. Priežiūros komitetas nurodė, kad sprendimas priimtas dėl to, kad R. Dagys neatšaukė savo parašo dėl vaiko teisių apsaugos įstatymo pataisų, taip veikdamas su Mindaugu Puidoku, kėlė abejonių dėl partijos kandidatės į Prezidentus Ingridos Šimonytės vertybių atitikimo krikščioniškajai demokratijai, teigė, kad socialinių įmonių įstatymo pataisas siūlė partijos nariai Justas Džiugelis ir Monika Navickienė. R. Dagys teigė, kad konfliktas kilęs dėl to, kad Tėvynės Sąjunga, kaip ir daugelis kitų partijų, atsisakanti aiškios ideologijos, dėl ko kaltino, jo nuomone, liberalių pažiūrų pirmininką Gabrielių Landsbergį.

Po to įkūrė partiją, pavadintą Krikščionių sąjunga. Jos steigiamasis suvažiavimas įvyko 2020 m. vasario 8 d.

## Nuorodos
* Rimanto Dagio gyvenimo aprašymas – Lietuvos Respublikos Vyriausybė ;
* 
* 2008 m. Lietuvos Respublikos Seimo rinkimai.

## Išnašos

|-
Melsvieji ešeriai

**Melsvieji ešeriai** (*Pomatomidae*) – ešeržuvių (*Perciformes*) šeima, kurioje 1 gentis ir 1 rūšis – **melsvasis ešerys** (*Pomatomus saltatrix*), kitaip **melsvažuvė**. Paplitęs atogrąžų zonoje. Ilgis iki 100 cm, dažniausiai sugaunama 1,5-2,0 kg svorio.
Vidas Kundrotas

**Vidas Kundrotas** (g. 1953 m. gruodžio 18 d.) – ekonomistas, auditorius, Lietuvos politinis veikėjas.

## Biografija
1976 m. baigė Vilniaus universitetą. Nuo 1990 m. Socialinių mokslų daktaras.

1993–1999 m. LR valstybės kontrolierius. Nuo 1997 m. Lietuvos atestuotas auditorius. 1999–2005 m. UAB „Roedl & Partner“ audito vadovas, auditorius-ekspertas. Nuo 2005 m. Socialinių ekonominių tyrimų instituto partneris ir ekspertas. Audito kokybės kontrolės komiteto narys. Lietuvos auditorių rūmų audito kokybės kontrolės komiteto narys. Nuo 2005 m. nepriklausomas ekspertas, vidaus kontrolės ir rizikos valdymo sistemų konsultantas.

2000–2003 m. Vilniaus miesto savivaldybės tarybos narys.

Nuo 1989 m. Lietuvos socialdemokratų partijos narys, nuo 1999 m. Vilniaus skyriaus revizijos komisijos narys, nuo 2001 m. LSDP Finansų komisijos narys.
Jamaikos geografija

**[[Jamaika]]** yra įsikūrusi saloje, esančioje 145 km į pietus nuo Kubos, 160 km į vakarus nuo Haičio. Salos ilgis – 235 km, plotis kinta nuo 35 iki 82 km. Sala užima 10 911 km².

## Pagrindiniai faktai
**Vieta**: Karibų jūra.

**Geografinės koordinatės**: 18 15 N, 77 30 W

**Koordinatės**: Centrinė Amerika, Karibų jūra.

**Plotas**:
Visas: 10990 kv.km
Sausuma: 10830 kv.km
Vanduo: 160 kv.km

**Sausumos pasienio ruožas**: 0 km

**Kranto linija**: 1022 km

**Klimatas**: tropinis, karštas, drėgnas.

**Žemiausia vieta**: Karibų jūra 0 m
**Aukščiausia vieta**: Mėlynojo kalno viršukalnė 2256 m

**Žemės panaudojimas**:
Ariama žemė: 14 %
Pasėliai: 6 %
Ganyklos: 24 %
Miškai ir miškingos vietovės: 17 %
Kita: 39 %

**Drėkinama žemė**: 350 kv. km

**Stichinės nelaimės**: uraganai (ypatingai nuo liepos iki lapkričio).

**Aplinka** – dabartinės problemos: miškų naikinimas, pakrantės vandenų užterštumas dėl gamyklų išmetamų atliekų, naftos išsiliejimai, oro užterštumas Kingstone.

## Šaltiniai
* CIA World Fact Book 1997
Juodieji karališkieji ešeriai

**Juodieji karališkieji ešeriai** (*Rachycentridae*) – ešeržuvių (*Perciformes*) šeima, kurioje 1 gentis ir 1 rūšis – **karališkasis ešerys** (*Rachycentron canadum*). Dydis iki 1,8 m, svoris – iki 45 kg. Paplitęs Atlanto, Indijos ir Ramiajame vandenynuose, atogrąžų zonoje.